Rocksound

STICKMEN - Bratislava
2023-11-27 20:00 - 23:30 (Europe/Prague) | Majestic Music Club, Karpatska 2, Bratislava
Stick Men je americko nemecká progresívna rocková skupina zložená z prvotriednych muzikantov – Pat Mastelotto a Tony Levin tvoria rytmickú sekciu legendárnych King Crimson.
Tony Levin v zostave STICKMEN hrá na svoj 12-strunový Chapman Stick, od ktorého je odvodený aj názov projektu. Spomenutý nástroj má nielen basové, ale aj bežné gitarové struny, funguje v určitých polohách ako oba inštrumenty súčasne. Aj Markus Reuter má neobvyklý nástroj. Je ním „touch guitar“, navrhol si ju sám – aj on presahuje svojim štýlom hrania širší rozsah než je možné dosiahnuť len od basovej, alebo sprievodnej gitary.
Tony Levin je súčasťou skupín Petra Gabriela a King Crimson, v minulosti spolupracoval napr. s Tomom Waitsom, Lou Reedom, Laurie Anderson, Suzanne Vega, Johnom Lennonom, Paulom Simonom a Pink Floyd.
Pat Mastelotto je po celom svete žiadaný ako top rockový bubeník. Bicie Pata Mastelotta tiež pokrývajú viac ako základnú zostavu akustických bicích – integruje aj špeciálnu elektronickú zostavu, tá umožňuje použitie samplov a prehrávanie smyčiek – loopov… Pat má aj prepojenie so Slovenskom, spája ho dlhoročné priateľstvo a spolupráca s gitaristom a skladateľom, prešovským rodákom Dávidom Kollárom (spolupracoval m.i. so Stevenom Willsonom).
Markus Reuter je skladateľ a gitarista, v minulosti študoval pod vedením Roberta Frippa (King Crimson) a okrem STICKMEN v súčasnosti spolupracuje a koncertuje s Devinom Towsendom.
